
Visszatérő

Visszatérő című munkám egy visszatérő álmom helyszínét dolgozza fel, és magát az ismétlődés fogalmát. A valóság többszörös leképezésének elve szerinti megfigyelés, és többek között párhuzamba vonás a Bibliával. Továbbá a dolgozatomban foglalkozom a térrel, a fénnyel, a kint és a bent érzékelésével, az átjárhatósággal, a várossal, az építészettel, a csenddel és a dimetiltriptaminnal. Ez a munkám egy választópont; összegzés és előrevetítés. Mind formailag, mind tartalmilag. Szakdolgozatom témája sokban kapcsolódik a dolgozat témájához. Olyan makett létrehozására törekedtem, amely térélményt nyújt, egyben térgrafikaként is értelmezhető. Minimalista megfogalmazásával próbáltam a mondanivalóra helyezni a hangsúlyt. Jelen esetben a mondanivaló megegyezhet a spontán, szubjektív érzékeléssel.



